છુપાવા માટેની કોઈ સરસ જગ્યા પોલદેક શોધી રહ્યો હતો. મકાનની પાછલી પરસાળમાં થઈને જોસેફિન્સ્કા સ્ટ્રીટ પર આવેલી એક લાતીમાં એ જઈ પહોંચ્યો. એ સમયે લાકડાંની ભારે અછત હતી. કાપેલાં લાકડાંના કોઈ જ ઢગલા ત્યાં પડ્યા ન હતા જેની પાછળ છૂપાઈ શકાય! છુપાવા માટે સારામાં સારી જગ્યા તેને મેદાનના પ્રવેશદ્વાર પાસેના લોખંડના દરવાજાની પાછળ જ લાગતી હતી. દરવાજાનું કદ અને કાળાશ જોતાં આજની રાત પૂરતી તો એ જગ્યા ઉત્તમ જ લાગતી હતી. જો કે, આગળ જતાં એ સમજી શકવાનો ન હતો, કે આટલા ઉત્સાહપૂર્વક આ જગ્યા એણે સાથે શા માટે પસંદ કરી હશે?